OpenLLM-France/wikimedia huggingface dataset:
# Shari Lapena

Shari Lapena (1960) Kanadako idazlea da. The Couple Next Door bestsellerragatik ezaguna da batez ere.
Lapena abokatua eta ingeles irakaslea izan da idazle lanetan hasi aurretik.

## Lanak

* Things Go Flying (2008)
* Happiness Economics (2011)
* The Couple Next Door (2016)
* A Stranger in the House (2017)
* An Unwanted Guest (2018)
* Someone We Know (2019)

## Erreferentziak

* 1 2 "In the world of Shari Lapena, everyone has a secret". Maclean's, August 14, 2017.
* ↑ "Shari Lapena follows up her bestselling thriller with another domestic nail-biter". Quill & Quire, July 2017.
* ↑ "Is Shari Lapena Canada’s next grip-lit star?". Metro, August 17, 2016.
* ↑ 21 Books to Curl Up With This Fall , Newsweek

## Kanpo estekak

* Datuak: Q42307278
# Sharks (errugbi taldea)

Sharks Hegoafrikako errugbi talde profesionala da, Durban hirian egoitza duena. Super Rugby ligan jokatzen zuen eta 2021etik aurrera United Rugby Championship Ligan aritzen da irlandar, galestar, eskoziar eta italiar taldeekin batera.
2024an European Challenge Cup irabazi zuen, Europa mailako bigarren txapelketa.

## Palmaresa

* European Challenge Cup (1): 2023-24.
* Super Rugby:
** Txapeldun (0)
** Txapeldun orde (4): 1996, 2001, 2007, 2012
* Hegoafrikako konferentzia (1): 2014

## Kanpo estekak

* (Ingelesez) Webgune ofiziala
* Datuak: Q1393650
* Multimedia: Sharks (rugby) / Q1393650
# Sharkey konderria (Mississippi)

Sharkey konderria (ingelesez: Sharkey County) Mississippiko konderri bat da, Ameriketako Estatu Batuetan. Hiriburua Rolling Fork da. 2010eko zentsuaren arabera 4.916 biztanle zituen, Sharkey kilometro koadroko azaleran.

## Geografia

Sharkey konderriak 1.126,96 kilometro koadro ditu. Horietatik 8,81 ura dira. Beste 1.118,15 lurra dira. Biztanleria dentsitatea 4,36 da.

## Demografia

2010eko zentsoan bizi ziren 4.916 pertsonetatik 1.405 txuriak edo hispanoak dira. Horietatik hispano edo latino kategorian 39 dira. 3.475 beltzak edo afroamerikarrak. 3 amerikar natiboak ziren eta 0 Hawaii edo Pazifikoko irletako natiboak. 11 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 21 pertsonek kokatzen zuten.

### Biztanleria piramidea
## Kanpo estekak

* Datuak: Q497992
* Multimedia: Sharkey County, Mississippi / Q497992
# Sharknado

Sharknado, 2013ko Anthony C. Ferrante estatubatuar zinema zuzendariak zuzendutako hondamendi filma da. Laster kultuzko film bilakatu zen.

## Argumentua

Oharra: Atal honek istorio osoa edo amaiera argitzen du.
Urakan erraldoi batek Los Angeles jo eta uholdez gain marrazo antropofagoz bete ditu hiria. Fin surfistak lagunekin batera emazte eta alabaren bila joango da.

## Aktoreak

* Ian Ziering: Fin 'Finley' Shepard
* Tara Reid: April Wexler
* Johh Heard: George
* Cassie Scerbo: Nova Clarke
* Jaason Simmons: Baz Hogan
* Alex Arleo: Bobby
* Diane Chambers: Anges
* Julie McCullough: Joni Waves
* Chuck Hittinger: Matt
* Aubrey Peeples: Claudia
* Robbie Rist: Robbie

## Erreferentziak

* ↑ (Ingelesez) Kelsey, Eric. (2013-08-02). TV film 'Sharknado' inches to cult status with midnight showings. Reuters.

## Kanpo estekak

* Datuak: Q13794921
* Multimedia: Sharknado / Q13794921
# Sharks (Currie Cup)

Sharks, lehenago Natal Sharks deitua, Hegoafrikako errugbi talde profesionala da, egoitza Durbanen duena. 1890an sortua, urtero parte hartzen du Currie Cupen, eta 9 aldiz irabazi du Hegoafrikako txapelketa nagusia, azkenekoz 2024an. Bestalde, United Rugby Championshipen aritzen den Sharks frankiziaren oinarria da.

## Palmaresa

* Currie Cup
** irabazlea (9): 1990, 1992, 1995, 1996, 2008, 2010, 2013, 2018, 2024
** finalista (12): 1956, 1984, 1993, 1999, 2000, 2001, 2003, 2011, 2012, 2017, 2020–21, 2021
* Vodacom Cup
** finalista (1): 2006
* Vodacom Shield
** finalista (1): 2002

## Erreferentziak

* ↑ Les Sharks de Durban, quand la France du rugby s'invite chez les Boks. lerugbynistere.fr (Noiz kontsultatua: 2024-9-22).
* ↑ Sharks break Lions hearts to win Currie Cup final after last-gasp Hendrikse penalty. news24.com (Noiz kontsultatua: 2024-9-22).

## Kanpo estekak

* Datuak: Q744636
# Shariputra

Shariputra (palieraz Sāriputta, eta japonieraz Sharihotsu) Siddhartha Gautamaren hamar dizipulu nagusiren bat izan zen. Śāri Putrak ‘Śāriren semea’ esan nahi du. Beste izenekin ere ezagutzen zaio: Upatisya, Upatishia edo Pal Upatissa.

## Biografia

Sariputra brahman familia baten altzoan jaio zen, Rajagriha inguruan, antzinako Magadha erresuma hinduaren hiriburuan. Haurtzarotik Maudgalyayanaren laguna izan zen eta elkarrekin Sanjaya Belattipputtaren dizipuluak bihurtu ziren. Azken hau aszeta bat zen, ez-budistak ziren sei maisuetariko bat. Sakyamuni goiargitu izan ondoren, Shariputrak Rajagrihan Asvajit aurkitu zuen. Asvajit Sakyamuniren dizipulua zen. Asvajit karmari buruz hitz egin zion. Sariputra, liluratuta, Sakyamuniren jarraitzailea izan nahi zuen. Maudgalyayana berarekin joan zen eta haiekin Sanjayaren 250 dizipulu eraman zituzten Budismora.
Sariputra Maudgalyayanarekin batera haien predikuei esker gailendu ziren Sakyamuniren jarraitzaileen artean. Baina budisten artean haustura bat gertatu zen: Devadattak eragin zuen zisma, herekin 500 monje eramanez. Sariputra eta Maudgalyayana izan ziren Devadattari erantzun ziotenak eta, azkenik, 500 monje Sakyamunirengana itzuli ziren.
Sakyamunik Sariputra asko estimatzen zuen eta bere ondorengo gisa onartzen zuen. Hau ez zen gertatu, zoritxarrez, Sariputra gaixotu baitzen eta Sakyamuni baino lehenago hil baitzen.

## Erreferentziak

* ↑ The Soka Gakkai Dictionary of Buddhism, ISBN 4-412-01205-0.

## Ikus, gainera

* Siddhartha Gautama

## Kanpo estekak

* (Ingelesez):BudismoNichiren.net
* Datuak: Q320142
* Multimedia: Śāriputra / Q320142
# Shock Me

"Shock Me" Kiss hard rock talde amerikarrak beraien 1977ko Love Gun albumean argitaratutako abestia da. Ace Frehley gitarjole nagusiak idatzi zuen, eta lehen aldiz abestu zuen. Abestia Kissen Rock & Roll Over Tour biran zehar gertatutako gertakari batean inspiratua zegoen, Frehley ia elektrokutatu zenean. Abesti honek Guitar World aldizkariak "100 Greatest Guitar Solos" (100 Gitar Solo Onenak) zerrendako 50. postua lortu zuen.

## Ingurua

1976ko abenduaren 12an, Kissek kontzertu bat eman zuen Lakeland Civic Centeren, Lakeland, Floridan. Hasierako abestian, Frehleyk eskaileren baranda bat ikutu zuen, lurrean sartua zegoena. Orduan, deskarga zela eta lurrera jauzi zen, eta kontzertua 30 minutu atzeratu zuten. Kontzertua bukatu egin zuten, baina kontzertu osoan zehar eskuan sentsibilitatea galdu zuela esan zuen.
Frehleyk taldeari "Shock Me" aurkeztu zionean guztiz bukatua zegoen. Gene Simmonsen esanetan, beste taldekideek ez zuten lagundu abestiaren arregloetan. Frehleyk lehenago abesti gehiago idatzi zituen arren, abesten zuen lehen aldia izan zen. Abestia, orduan, Frehleyren "abesti bereizgarria" bihurtu zen. Frehley ez zegoen oso ziur bere abesteko moduarekin, eta ahotsak lurrean itzunduta zegoela grabatu zituen.

## Zuzeneko historia

"Shock Me" Kissen zuzeneko setlistean sartu zuten Love Gun Tour biratik hasita. Frehleyren gitarra soloa, ordurarte "She" eta "Cold Gin" abestietan jo izan zuena, abestiarekin jo zuen. 1977–78 urteetako Alive II Tour biraren ostean kontzertuetan jotzen utzi zuten. Kissek ez zuen abestia berriro jo Frehley 1996–97ko Alive/Worldwide Tour biran taldearekin berriro batu zen arte. Taldearen setlistean jarraitu zuen Psycho Circus Tour biran zehar, nahiz eta Frehleyren gitarra soloa "Into the Void" abestiarekin egiten zuen. Tommy Thayerek "Shock Me" lehen aldiz abestu zuen 2008ko martxoaren 16an Melbourneko F1 Zirkuitoan.

## Agerpenak
### Kiss

* Love Gun (1977)
* Alive II (1977)
* The Box Set (2001)
* Gold (2005)
* Ikons (2008)

### Bertsioak

* Red House Painters – Shock Me EP (1994); Retrospective (1999)

## Langileak

* Ace Frehley – ahotsak eta gitarra nagusia
* Paul Stanley – gitarra erritmikoa eta koruak
* Gene Simmons – baxua eta koruak
* Peter Criss – bateria

## Erreferentziak

* 1 2 Gooch, Curt and Jeff Suhs. KISS Alive Forever: The Complete Touring History, Billboard Books, 2002. ISBN 0-8230-8322-5
* ↑ Gill, Julian. The KISS Album Focus, Volume 1 (3rd Edition). Xlibris Corporation, 2005. ISBN 1-4134-8547-2

## Kanpo estekak

* Lyrics at Rock Magic
* Datuak: Q253767
# Shock hipobolemiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Shock hipobolemikoa sindrome konplexu bat da, odol bolumen zirkulatzailea jaisten denean garatzen dena, bihotza gorputzari behar adina odol ponpatzeko gai ez denean. Egoera kliniko horretan, zeluletara iristen den odol kantitatea ez da nahikoa zelulek beren funtzioak egin ahal izateko. Shock mota horrek organo askok funtzionatzeari uztea eragin dezake; beraz, talka hipobolemikoa larrialdi medikoa da.
Pertsona bati odol bolumenaren %10 ere atera dakiokeela badakigu, odol presioan eta bihotzeko gastuan eragin garrantzitsurik izan gabe. Hala ere, odol bolumen normalaren %20 baino gehiago galtzeak shock hipobolemikoa eragiten du. Odolaren galera zenbat eta handiagoa eta azkarragoa izan, orduan eta gogorragoak izango dira sintomak.

## Erreferentziak

* ↑ Euskalterm: [Gaixotasunen Hiztegia] [2015]
* 1 2 (Gaztelaniaz) MedlinePlus. (2008ko urria). [Shock hipovolémico. .

## Kanpo estekak

* Datuak: Q3959670
* Multimedia: Hypovolemic shock / Q3959670
# Shock septiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Shock septikoa organismoaren egoera anormal larri bat da, non denboraldi jakin batez luzatutako hipotentsioa dagoen, normalean bi ordu edo gehiago, infekzio baten ondorioz perfusio tisularra eta oxigeno-hornidura murriztearen ondorioz (nahiz eta mikroorganismoa eragilea gorputz osoan modu sistemikoan edo organo bakar batean edo gorputzeko leku batean lokalizatuta egon). Oro har, sendagai basopresoreak erabili behar dira presio arteriala areagotzeko.
Shock septikoak disfuntzio multiorganikoaren sindromea eragin dezake, eta baita heriotza ere. Haren biktimarik ohikoenak haurrak, pertsona immunodeprimituak eta adinekoak dira, haien immunitate-sistemak ezin baitio infekzioari modurik eraginkorrenean aurre egin, heldu osasuntsu batean bezala. Shock septikoaren heriotza-tasa %25-%50 artekoa da, gutxi gorabehera.

## Erreferentziak

* ↑ Euskalterm: [Gaixotasunen Hiztegia] [2015]
* 1 2 Kumar, Vinay. (2007). Robbins Basic Pathology. (8. argitaraldia) Saunders Elsevier, 102-103 or. ISBN 978-1-4160-2973-1..
* ↑ (Gaztelaniaz) Villalobos, Mª Idelma. (2005eko uztaila). «Contribución de Enfermería en la prevención y detección temprana de la Sepsis» Kasmera 33 (2): 155-165. ISSN 0075-5222..

## Kanpo estekak

* Datuak: Q1765564
* Multimedia: Septic shock / Q1765564
# Shochi Niiyama

Shochi Niiyama (japonieraz: 新井山 祥智, Niiyama Shochi, 1985eko apirilaren 13a -) Japoniako futbolaria da.
Hainbat futbol taldetan jokatu du, esaterako Vanraure Hachinohe.

## Kanpo estekak

* (Japonieraz) J.League Data Site
* Datuak: Q18337653
# Shock (argipena)

Shocka edo xoka hitzek zerbaitek eragindako erreakzio bat-bateko eta larria da. Erabilera zenbait ditu:
* medikuntzan, pertsonaren egoera larri eta bat-batekoa adierazten du; hala nola,
** shock hipobolemikoa, odol asko galtzeagatik sortutako egoera larria;
** shock anafilaktikoa, alergia batek eragindako bat-bateko egoera larria;
** shock septikoa, gehienetan bakterien infekzio dela eta organoetan sortutako egoera larria.
** shock elektrikoa, gorputzetik korronte elektrikoa igarotzean sortutako egoera larria;
** shock emozionala edo psikologikoa, emozio bizi bati aurre egin ezinik pertsona batek erakusten duen egoera, trauma psikologikoa eragin dezakeena;
* medikuntzan, elektroshocka, burmuinetako zenbait eritasun sendatzeko erabiltzen den terapia-mota;
* ekonomian, shocka, aurreikus ezin zitekeen gertakari ekonomikoa, ekonomia orokorrean eragin kaltegarri nabarmena duena.
# Shock advertising

Shock advertising modu kontziente batean publikoaren idealak eta balore moralak urratzen dituen publizitate mota da. Publizitate mota hau atentzioa deitzeko eta fenomeno birala eragiteko helburuarekin sortzen da. Publizitate mota hau kontrobersiala, asalduratsua, esplizitua eta sorgorra izan ohi da. Baina publizitate mota honek ez du soilik iraintzeko helburua izaten, batzuetan beldurtzeko helburua ere izan ohi du. Shock advertising publizitatearen aitzindaria United Colors of Benetton marka dela esan daiteke.

## Motak

Shock advertising motako publizitatea iraingarria edo harrigarria izan daiteke hainbat gai sozial, erlijioso eta politikoetan besteak beste. Batzuetan shock advertising bezala kontsidera daiteke kanpaina bat ez produktua saltzen duten moduagatik edo promozionatzen dutenean esaten dutenagatik, baizik eta produktua beragatik, tabuak kontsideratzen direlako esparru publikoan. Azken honen adibide dira zigarroak edo antisorgailuak. Aldiz, badira produktu, zerbitzu edo mezu batzuk publikoarentzat iraingarriak kontsidera daitezkeenak, adibidez argaltzeko programen publizitatea, sexuarekin erlazionatutako produktuen iragarkiak, eta abar.

## Erreferentziak

* ↑ «Macleans.ca - Canada's national current affairs and news magazine since 1905» www.macleans.ca (Noiz kontsultatua: 2019-05-01).

## Kanpo estekak

* Datuak: Q2388495
# Shock kardiogeniko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Shock kardiogenikoa bihotzeko ponpa-funtzioaren trastorno akutu larria da, organo bitalen perfusioaren nahasmendua dakarrena. Ikerketa medikoen arabera, miokardio infartu akutua jasaten duten pertsonen % 10ek shock kardiogenikoa izango dute organismoak bizitza salba diezaioketen konpentsazio-mekanismo fisiologikoak abiarazi aurretik.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Kardiologia Hiztegia] [2015]
* ↑ J. Cosgriff & D. Anderson. (1984). The Practice of Emergency Care. (2. argitaraldia).

## Kanpo estekak

* Datuak: Q2477062
* Multimedia: Cardiogenic shock / Q2477062
# Shobhanasundari Mukhopadhyay

Shobhanasundari Mukhopadhyay (bengaleraz: শোভনাসুন্দরী মুখোপাধ্যায়), jaiotzez Shovona Devi Tagore, (bengaleraz: শোভনা দেবী ঠাকুর; Kalkuta, 1877 – Howrah, 1937ko maiatzaren 26a) indiar idazle eta folklorista izan zen.

## Bizitza

Hemendranath Tagoreren bosgarren alaba eta Rabindranath Tagoreren iloba, klase altuko familia hindu batean hazi zen Kalkutan. Jaipurren ingelesa irakatsi zuen Nagendranath Mukhopadhyayrekin ezkondu zen.
Mukhopadhyayren lehen literatura-lanetako bat bere izeba Swarnakumari Deviren Kahake? eleberriaren bengaleratik ingelesera egindako itzulpena izan zen.
1915erako 28 herri-ipuin bildu eta The Orient Pearls: Indian Folklore bilduma gisa argitaratu zituen. Indiako folklore, erlijio, kultura eta mitoei buruzko lau liburu guztira argitaratu zituen Londresko Macmillan argitaletxean 1915 eta 1920 artean.
1937an hil zen, hirurogei urte zituela, hipertentsioarekin lotutako konplikazioengatik.

## Lanak

* To Whom? An Indian Love Story (Swarnakumari Deviren Kahake? eleberriaren itzulpena, 1898 edo 1910)
* The Orient Pearls: Indian Folktales (1915)
* Indian Nature Myths (1919)
* Indian Fables and Folk-lore (1919)
* The Tales of the Gods of India (1920)

## Erreferentziak

* 1 2 (Ingelesez) «Deaths» The Times of India (Mumbai): 2. 1937-06-10.
* 1 2 (Ingelesez) Prasad, Leela. (2020). The Audacious Raconteur: Sovereignty and Storytelling in Colonial India. Cornell University Press, 7 or. ISBN 978-1-5017-5228-5. (Noiz kontsultatua: 2024-02-28).
* 1 2 3 4 5 6 (Ingelesez) Deb, Chitra. (2010). Women of The Tagore Household. Penguin UK ISBN 978-93-5214-187-6. (Noiz kontsultatua: 2024-02-28).
* 1 2 (Ingelesez) Rani, K. Suneetha. (2017). Influence of English on Indian Women Writers: Voices from Regional Languages. SAGE Publishing India ISBN 978-93-81345-34-4. (Noiz kontsultatua: 2024-02-28).
* ↑ (Ingelesez) Prasad, Leela. (2015). «Cordelia's Salt: Interspatial Reading of Indic Filial-Love Stories» Oral Histories 29 (2): 253. (Noiz kontsultatua: 2024-02-28).

## Kanpo estekak

* Datuak: Q40528040
* Multimedia: Shobhanasundari Mukhopadhyay / Q40528040
# Shock kultural

Shock kulturala gizabanako batek beste ingurune sozial ezberdinean jasaten dituen antsietate eta sentimenduak (ezustekoa, desorientazioa, nahastea, eta abar) sortzen da. Kultura ezberdina asmilitzeko zailtasunekin lotuta dago, erakoa dena eta ez dena jakiteko. Askotan berea ez den kultura horren aldi batzuei errefus moral edo estetikoak eragiten ditu.

## Lau etapetako teoria

1961ean Kalervo Obergek lehendabiziko proposatu zuen termino hau eta, terminoa garatu duen teoriaren arabera, shock kulturalak lau etapa ditu, honako ezaugarri komunak dituztenak:
* Lehenengo etapari eztei-bidaia diote. Gizabanakoentzat berria bikaina da.
* Bigarren etapan shock kulturala azaleratzen da.
* Hirugarrenean, diferentzia kulturalak konpontzeko negoziazio bat egiten dute.
* Laugarren eta azken etapan onespena gertatzen da: gizabanakoak kultura berriaren alde onak eta txarrak ulertzen du eta haiekin funtzionatzeko gai dela konturatzen da.

## Shock kultural alderantzikatua

Gizabanakoa, beste kulturarekin usatua izan ondoren, bere jatorrizko kulturara itzultzean shock kultural alderantzikatua gertatzen da. Gehienetan bi etapa ditu: idealizazio eta itxaropenak. Gizabanakoak iraganaren alde onak fokuratzen dituenean (alde txarrak saihestuz) idealizazioa gertatzen da. Itxaropenak premisa faltsu batean oinarrituta daude: bere jatorrizko ingurunea ez da aldatu eta gauzek bere horretan jarraitzen dute.
Baina errealitateak ez ditu itxaropenak betetzen eta baldintza berriekin bat etorri behar da. Prozedura honek trabak eta larritasuna sortzen ditu.

## Emaitzak

Shock kulturalaren adostasun edo negoziazio faseak hiru emaitza ezberdinak eragiten ditu:
* Kanpoko kultura onartzeko eta ondorengo integratzeko ezintasuna. Gizabanakoa etsaitasunezkotzat jotzen duen kultura anfitrioitik isolatzen da eta ghetto batean sartzen da. Bere jatorrizko kulturara itzultzea beste biderik ez du ikusten. Hala ere, birgizarteratzeko zailtasunak ere gertatu daitezke.
* Kultura anfitrioian gizarteratze osoa gerta daiteke, era berean, aurreko kultura galduz. Honi asimilazio kulturala diogu. Normalean gizabanakoa ez da aurreko kulturara itzuliko.
* Gizabanakoak kultura anfitrioiaren alde positiboak hartzen ditu, aurreko kulturaren zenbait alde mantentzen dituen bitartean. Nolanahi ere, gizabanakoak ez du bere jatorrizko kulturara itzultzeko inolako trabarik izaten.

## Erreferentziak

* ↑ Euskalterm: [Hiztegi terminologikoa] [2010]
* ↑ Pedersen, Paul. (1995). «The Five Stages of Culture Shock: Critical Incidents Around the World» Contributions in psychology (Westport, Conn: Greenwood Press) (25).
* ↑ Oberg, Dr. Kalervo. (2009-9-29). Culture Shock and the problem of Adjustment to the new cultural environments. .
* ↑ (Ingelesez) Clarke, Laura. (2016-11-6). «How expats cope with losing their identity» BBC Capital.
* ↑ Winkelman, Michael. (1994). «Cultural Shock and Adaptation» Journal of Counseling & Development 73 (2): 121-126..

## Kanpo estekak

* Datuak: Q268586
# Siegessäule Hakenberg

Siegessäule Hakenberg edo Hakenbergeko Garaipenaren Zutabea 36 metro garai den monumentu bat da, behatoki bat duena. Fehrbellin herritik gertu dago, Alemaniako Brandenburgo estatuan.
Christian Daniel Rauchek diseinatu zuen, eta 1875 eta 1879 bitartean eraikia izan zen. Frederiko Gilen I.a Brandeburgokoak suediar tropen aurka 1675ean lortutako garaipena oroitarazten du.

## Kanpo estekak

* Datuak: Q328485
* Multimedia: Hakenberg war memorial / Q328485
# Siegelsbach

Siegelsbach Alemaniako udalerria da. Baden-Württemberg estatuan dago, [[Heilbronn (barrutia)|Heilbronn]] barrutian. 2014an 1.626 biztanle zituen 7,68 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q507113
* Multimedia: Siegelsbach / Q507113
# Siegen

Siegen Alemaniako Ipar Renania-Westfalia estatu federaleko hiria da. Estatuaren ekialdean dago eta Hessen eta Renania-Palatinatua estatuekin egiten du muga.

## Geografia

Siegen izena ematen dion Sieg ibaiaren ertzean kokaturik dago. Koloniatik (Ipar Renania-Westfalia) 93 kilometrotara, Frankfurtetik (Hessen) 125era eta Koblentzatik (Renania-Palatinatua) 105era dago. Westerwald mendizerrako iparraldeko muga da.

## Historia

Hiriaren lehenengo aipamena 1079 urtekoa da, Sigena izena ematen zaio bertan. Hala ere hiriaren jarduera nagusia den meatzaritza La Tène kulturaren garaian hasi zela jakina da. 1124an Nassau-Orangeko Kondeek eskuratu zuten eta 1303an herri eskubideak lortu zituen, Nassauterren esku jarraitzen bazuen ere. XIV mendean hiria gotortu egin zen.
1530eko erreforman Siegenek Luteranismoa onartu zuen. Hogeita Hamar Urteko Gerran herriaren laurden batek berriz ere katoliko izatea erabaki zuen. Napoleondar Gerrak sufritu ondoren Prusiak eskuratu zuen herria. Hasieran Koblentzaren esku utzi bazuen ere 1817an Westfaliako Arnsberg barrutian sartu zuen. Siegenek garapen handia izan zuen industrializazio garaian eta 1923an hiri askea izatea lortu zuen.
Bigarren Mundu Gerran bonbakatua izan ondoren 1945eko apirilaren 3an estatubatuarrek eskuratu zuten hiria. 1975 urteko erreforman hiri aske izateko eskubidea galdu zuen.

## Ondasun nabarmenak

Nassau- Orangeko Kondeen bi gaztelu ez ziren kaltetuak izan Bigarren Mundu Gerran eta oraindik osorik diraute. Unteres Schloss jauregi barrokoa eta Oberes Schloss Erdi Aroko gotorlekua dira.

## Hiritar ezagunak

* Peter Paul Rubens (1577-1649), margolaria

## Iruditegia

* Unteres Schloss
* Oberes Schloss
* Nikolaikirche
* Sankt Michaelkirche

## Hiri senidetuak

Siegen ondorengo hiriekin senidetuta dago:
| Spandau (Alemania)  Rijnsburg (Herbehereak)  Morley (Erresuma Batua)  Leeds (Erresuma Batua) | Ypres (Belgika)  Zakopane (Polonia)  Plauen (Alemania)  Katwijk (Herbehereak) |

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q3167
* Multimedia: Siegen / Q3167
# Siegenita

Siegenita sulfuro motako minerala da eta linnaeita subtaldearen kidea da.

## Ezaugarriak

Siegenita sulfuro mineralaren formula kimikoa hau da: CoNi$_2$S$_4$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 - 5,5 da.

## Erreferentziak

* 1 2 (Ingelesez) «Siegenite: Mineral information, data and localities.» www.mindat.org (Noiz kontsultatua: 12-05-2019).
# Siefersheim

Siefersheim Alemaniako udalerria da. Renania-Palatinatua estatuan kokatuta dago, [[Alzey-Worms (barrutia)|Alzey-Worms]] barrutian. 2014an 1.230 biztanle zituen 6,28 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630501
* Multimedia: Siefersheim / Q630501
# Siegbert Tarrasch

Siegbert Tarrasch (Breslau, Prusiako Erresuma, 1862ko martxoaren 5a - Munich, Bavaria, 1934ko otsailaren 17a) alemaniar xakelaria izan zen.
XIX. mendearen amaiera aldera eta XX. mendearen hasierako xakelari onenetakoa eta ondorengoegoan eragin handienetakoa izan zuen. 1903an parte hartutako 13 txapelketatik 7 irabazi zituen, bere garaiko beste edonork ez bezala.
Xakearen teorizatzailea izan zen, Wilhelm Steinitzen irakaspenak bereganatu eta oraindik eta errefinamendu handiago batera eraman zituen, horrek xakearen garapen garrantzitsua ekarri zuen.
* Datuak: Q76558
* Multimedia: Siegbert Tarrasch / Q76558
# Siegbach

Siegbach Alemaniako udalerria da. Hessen estatuan kokatuta dago, [[Lahn-Dill barrutia|Lahn-Dill]] barrutian. 2014an 2.685 biztanle zituen 29,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q578539
* Multimedia: Siegbach / Q578539
# Siegburg

Siegburg Alemaniako udalerria da. Ipar Renania-Westfalia estatuan dago, [[Rhein-Sieg barrutia|Rhein-Sieg]] barrutian. 2014an 39.563 biztanle zituen 23,46 kilometro koadrotan banatuta.

## Kanpo estekak

* Webgune ofiziala
* Datuak: Q14870
* Multimedia: Siegburg / Q14870